b'\n_START_ARTICLE_\nV\xc3\xa5rs\xc3\xb8g Hotell\n_START_PARAGRAPH_\nV\xc3\xa5rs\xc3\xb8g Hotell (tidligere Surnadal Hotell) ligger p\xc3\xa5 Skei i Surnadalen, i Surnadal kommune. Hotellet har 70 rom, samt restaurant, barer, diskotek og konferanselokaler. Lokal natur, kultur og historie er sentrale elementer i hotellmilj\xc3\xb8et._NEWLINE_Det var kristiansunderen Ivar Holmeide som starta opp med hotelldrifta. Hotellet sto ferdig oppf\xc3\xb8rt h\xc3\xb8sten 1930, og Surnadal Hotell hadde offisiell \xc3\xa5pning 8. mars 1931. Samdrift med Surnadal Kulturhus siden januar 2008. Hotellet skifta navn til V\xc3\xa5rs\xc3\xb8g Hotell om kvelden torsdag 8. mai 2008. Etter en oppgradering til rundt 75 millioner kroner, sto \xc2\xabnyhotellet\xc2\xbb ferdigstilt mandag 1. november 2010, med p\xc3\xa5f\xc3\xb8lgende offisiell \xc3\xa5pningsfest l\xc3\xb8rdag 6. november 2010. Ei gangbru over Skeivegen knytter V\xc3\xa5rs\xc3\xb8g Hotell fysisk sammen med Surnadal Kulturhus.'